Source: http://kirkkonummi.cloudnc.fi/fi-FI/Toimielimet/Perusturvalautakunta/Kokous_21122017/Sosiaali_ja_terveydenhuollon_asiakasmaks(2722)
Timestamp: 2019-09-17 20:00:33+00:00
Document Index: 1304646

Matched Legal Cases: ['§ 68', '§ 66', '§ 67', '§ 69', '§ 70', '§ 71', '§ 72', '§ 73']

Sosiaali- ja terveydenhuollon asiakasmaksut 1.1.2018 lukien | Kirkkonummi
Kokous 21.12.2017
Sosiaali- ja terveydenhuollon asiakasmaksut 1.1.2018 lukien
Perusturvalautakunta, kokous 21.12.2017
§ 68 Sosiaali- ja terveydenhuollon asiakasmaksut 1.1.2018 lukien
KIRDno-2017-1498
Sosiaali- ja terveysministeriö on julkaissut 23.11.2017 tiedotteen 174/2017, jossa todetaan valtioneuvoston päättäneen muuttaa asetusta sosiaali- ja terveydenhuollon asiakasmaksuista. Asetusmuutoksella korotetaan maksujen enimmäismääriä 1.1.2018 alkaen. Maksuja ja tulorajoja tarkistetaan asiakasmaksulaissa säädetyillä, joka toinen vuosi voimaan tulevilla indeksikorotuksilla.
Vuonna 2018 asiakasmaksujen enimmäismäärät laskevat kansaneläkeindeksin muutoksen mukaisesti 1,22 prosenttia. Säännöllisen kotihoidon maksujen tulorajat nousevat työeläkeindeksin muutoksen mukaisesti 0,60 prosenttia.
Asiakasmaksujen lisäksi indeksillä tarkistetaan maksukattoa, omaishoitajan vapaan aikaista maksua ja pitkäaikaisessa laitoshoidossa olevan vähimmäiskäyttövaraa.
Paljon palveluja käyttävien suojaksi säädettyä maksukattoa korotetaan lain edellyttämän indeksitarkistuksen verran. Asiakkaan taloudellinen asema ei voi olla esteenä palveluiden saamiselle. Jos maksun periminen vaarantaa henkilön toimeentulon, palvelun tuottavan kunnan tai kuntayhtymän on asiakasmaksulain mukaan tietyissä tapauksissa velvollisuus ja muulloin oikeus jättää maksuja perimättä tai alentaa niitä.
Toimivalta asiakasmaksuista päättämiseen
Asiakasmaksuasetuksessa säädetään palvelujen enimmäismaksusta. Asiakasmaksujen periminen ja niiden suuruus enimmäismaksujen rajoissa kuuluvat kunnan harkintavaltaan.
Indeksikorotus koskee kaikkia asiakasmaksuasetuksessa säädettyjä maksuja ja tulorajoja. Kunta ei saa periä palveluista niiden tuotantokustannuksia suurempaa maksua. Kunnan hallintosäännön 17 §:n mukaisesti perusturvalautakunta päättää toimialallaan kunnan perimistä maksuista.
- valtioneuvoston asetus sosiaali- ja terveydenhuollon asiakasmaksuista annetun asetuksen muuttamisesta
- sosiaali- ja terveysministeriön ilmoitus eräistä indeksillä tarkistetuista sosiaali- ja terveydenhuollon asiakasmaksuista
- STM:n muistio 6.11.2017, Valtioneuvoston asetus sosiaali- ja terveydenhuollon asiakasmaksuista annetun asetuksen muuttamisesta
Perusturvalautakunta päättää hyväksyä perusturvan asiakasmaksujen tarkistukset ja omavastuuosuuksien muutokset 1.1.2018 alkaen liitteen mukaisesti.
Perusturvalautakunta päätti hyväksyä perusturvan asiakasmaksujen tarkistukset ja omavastuuosuuksien muutokset 1.1.2018 alkaen liitteen mukaisesti.
Talouspäällikkö Esa Lindell poistui kokouksesta tämän pykälän käsittelyn jälkeen.
Liite 1/21.12.2017, Asiakasmaksut 2018, perusturvalautakunnan päätös
Suunnittelija Tapio Salmela
Asiakasmaksut 2018.pdf.pdf (pdf, 254 kt)
Valtioneuvoston asetus sosiaali- ja terveydenhuollon asiakasmaksuista annetun asetuksen muuttamisesta.pdf.pdf (pdf, 106 kt)
§ 66 Omaishoidon tuen hoitopalkkioiden indeksitarkastukset 1.1.2018 alkaen (ed. dnro 898/2016)
§ 67 Lastensuojelun perhehoidon palkkiot ja kulukorvaukset sekä elatusavun määrä 1.1.2018 alkaen
§ 69 Perusturvalautakunnan tehtäviin liittyvän toimivallan siirtäminen 1.1.2018 alkaen
§ 70 Perheneuvolan tilanteen esittely
§ 71 Kouluterveyskysely 2017
§ 72 Perusturvapalveluiden aukioloaikojen supistukset joulun 2017 ja vuodenvaihteen 2017 – 2018 aikana
§ 73 Tiedoksiannot perusturvalautakunnalle